Publication: Magyar Közlöny
Issue: MK-2001-22 (Year: 2001, Number: 22)
Era: 1990-2004
Section: A kémiai biztonságról szóló 2000. évi XXV. törvény
Paragraph Index: 106

(2) A mosó- és tisztítószerek hatóanyagainak biológiai bonthatóságát a gyártó székhelye (telephelye) szerint illetékes környezetvédelmi felügyelőség (a továbbiakban: hatóság) jogosult ellenőrizni. Az ellenőrzés során a gyártó köteles a biológiai bonthatóságra vonatkozó, e rendeletben meghatározott követelmények betartását igazoló dokumentációt a hatóság rendelkezésére bocsátani. A hatóság szükség esetén a dokumentációról másolatot készíthet. A hatóság a kérdéses termékekből jogosult mintákat venni az akkreditált mintavétel előírásainak megfelelően, és azokat a rendeletben foglalt eljárások alkalmazásával megvizsgáltatni az e célra akkreditált laboratóriumban. A laboratórium az anionos felületaktív anyagokról szóló szakvéleményét az 1. számú mellékletben foglalt igazoló vizsgálat, nem-ionos felületaktív anyagokról szóló szakvéleményét a 2. számú mellékletben foglalt igazoló vizsgálat alapján állítja ki.

Source: https://magyarkozlony.hu/hivatalos-lapok/95ce001ff138e62db67ba14d860b6c5fe8516425/dokumentumok/686a29a7482f0b2a88b4c661e2bbf82d40820620/letoltes